

REPUBLIKA HRVATSKA

ZAGREBAČKA ŽUPANIJA

OPĆINA BISTRA

**OSNOVNA ŠKOLA BISTRA**

Poljanica Bistranska

Bistranska 30, 10298 Bistra

**ŠKOLSKI ODBOR**

KLASA: 007-04/23-02/3

URBROJ: 238-30-07-23-2

U Poljanici Bistranskoj, 29. ožujka 2023. godine

**ZAPISNIK 21. SJEDNICE ŠKOLSKOG ODBORA**

održane **29. ožujka 2023.** godine u prostorijama OŠ Bistra

Prisutni:

Antonija Matić, Božidar Glas, Sandra Škrlin, Natalija Dubravec, Ljiljana Popovački Račić

Odsutni:

Dražen Blažeković, Josipa Meštrović Špoljar - opravdali svoj izostanak

Ostali prisutni:

Eduard Kovačević- ravnatelj, Barbara Knezić – voditeljica računovodstva, zapisničar

Sjednica je počela u 19.15 sati.

**D n e v n i r e d**

-Verifikacija zapisnika s prošle 20. sjednice Školskog odbora

1. Usvajanje dnevnog reda

2. Financijski izvještaji za 2022. godinu

3. Godišnji izvještaj o izvršenju financijskog plana za 2022. godinu

4. Odluka o raspisivanju natječaja za voditelja računovodstva na određeno, nepuno radno vrijeme

 (20 sati tjedno)

5. Razno

**Zapisnik 20. sjednice jednoglasno je prihvaćen.**

**Ad.1.**

**Usvajanje dnevnog reda**

Ravnatelj predlaže dopunu dnevnog reda slijedećom točkom:

* Prijedlog Odluke o izmjenama i dopunama Statuta Osnovne škole Bistra

**Dnevni red s navedenom izmjenom je jednoglasno prihvaćen,** te „Prijedlog Odluke o izmjenama i dopunama Statuta Osnovne škole Bistra“ postaje točka 5, a „Razno“ točka 6.

**Ad.2.**

**Financijski izvještaji za 2022. godinu**

Voditeljica računovodstva Barbara Knezić napominje članovima Školskog odbora da je financijski izvještaj za 2022. godinu predan u roku, odnosno 27. siječnja 2023. godine, te je ujedno Školskom odboru prezentirala financijski izvještaj za 2022. godinu koji je sastavljen od: PR-RAS-a, Bilance, Obveza i Bilješki uz godišnje financijske izvještaje za razdoblje od 01.01.2022.-31.12.2022. godine.

**Financijski izvještaj za 2022. godinu jednoglasno je usvojen.**

**Ad.3.**

**Godišnji izvještaj o izvršenju financijskog plana za 2022. godinu**

Godišnji izvještaj o izvršenju financijskog plana za 2022. godinu prikazan je članovima Školskog odbora u nekoliko tablica i to: Sažetak računa prihod i rashoda, preneseni višak/manjak, Račun prihoda i rashoda, Rashodi prema funkcijskoj klasifikaciji, te Posebni dio koji se sastoji od rashoda koji su podijeljeni na Programe, Aktivnosti, tekuće projekte i izvore financiranja.

Izvještaj u tablici ima iskazano izvršenje 2021., Plan 2022., Izvršenje 2022., te indeks 1 i indeks 2. Indeks 1 pokazuje izvršenje 2021. u odnosu na izvršenje 2022., dok indeks 2 iskazuje izvršenje 2022. u odnosu na II. Rebalans financijskog plana za 2022. godinu. Prema Pravilniku o godišnjem izvršenju, financijski plan iskazan je na trećoj razini, dok je izvršenje iskazano na četvrtoj razini. Članovima je također uz izvještaj dostavljena i Bilješka uz godišnje izvršenje.

**Godišnji izvještaj o izvršenju financijskog plana za 2022. godinu jednoglasno je usvojen.**

**Ad.4.**

**Odluka o raspisivanju natječaja za voditelja računovodstva**

**na određeno, nepuno radno vrijeme (20 sati tjedno)**

Ravnatelj je obavijestio članove Školskog odbora da je Tea Žlebački, koja je obavljala poslove u računovodstvu na 4 sata dnevno, otišla na bolovanje zbog trudnoće, te je zbog navedenog potrebno raspisati natječaj za voditelja računovodstva na određeno, nepuno radno vrijeme (20 sati tjedno).

**Odluka o raspisivanju natječaja za voditelja računovodstva na određeno, nepuno radno vrijeme (20 sati tjedno) jednoglasno je donesena.**

**Ad.5.**

 **Prijedlog Odluke o izmjenama i dopunama Statuta Osnovne škole Bistra**

Ravnatelj je pojasnio članovima Školskog odbora da je škola bila dužna pristupiti Izmjenama i dopunama Statuta iz 2019. godine, te ukratko pojašnjava izneseni prijedlog Odluke o izmjenama i dopunama Statuta. Ujedno napominje da je bilo potrebno uskladiti odredbe Statuta koje se odnose na sazivanje i održavanje sjednica Školskih odbora te naglašava da bi prema novom prijedlogu izmjena i dopuna Statuta, poziv za sjednicu Školskog odbora potrebno dostaviti najmanje pet dana prije sjednice. Također, iz prijedloga Odluke o izmjenama i dopunama Statuta vidljivo je da je bilo određenih izmjena kod razrješenja člana Školskog odbora, te da je iznose u kunama bilo potrebno zamijeniti iznosima u eurima. Također, jedan dio Statuta trebalo je uskladiti sa terminologijom utvrđenom u Zakonu o proračunu. Ravnatelj je također napomenuo da se navedeni prijedlog Odluke o izmjenama i dopunama Statuta šalje osnivaču na suglasnost.

**Članovi Školskog odbora jednoglasno su prihvatili izneseni prijedlog Odluke o izmjenama i dopunama Statuta Osnovne škole Bistra te su donijeli Zaključak kojim se utvrđuje prijedlog Odluke o izmjenama i dopunama Statuta Osnovne škole Bistra.**

**Ad.6.**

**Razno**

Ravnatelj je napomenuo članovima Školskog odbora da je započet postupak jednostavne nabave za nabavu i ugradnju sustava videonadzora i nabavu i ugradnju sustava protuprovale.

Također, ravnatelj je naglasio da je nažalost u porastu samoozljeđivanje i internet nasilje, te je naglasio potrebu za psihologom.

Sjednica Školskog odbora završila je u 20:00 sati.

Zapisničarka: Predsjednica Školskog odbora:
Barbara Knezić Ljiljana Popovački Račić